Blues

Li blues (palora ngrisa chi voldiri â littra: «azzoli»; to have the blues significa sintìrisi assai lamintusu) è nu gèniri di mùsica miricanu dâ fini dû sèculu XIX chi havi sempri riflittutu stu senzu di sintìrisi lamintusu. Sta forma di mùsica havi na pruvinenza africana, sviluppannu ntê cumunitati di schiavi afru-miricani, supratuttu dâ sò mùsica spirituali e riliggiusa. Sta mùsica vinni miscata câ sò forma di cantastorî, spiciarmenti abbannìi di campagna, e dunca si pò diri ca li blues cci nasceru dâ misirìa dû pòpulu afru-miricanu e è comu nu specchiu chi riflètti stu senzu di mancarisi tuttu la spranza addiritura. 

Li blues ùsanu na scala di mùsica spicifica e usa nu sistema di misura chiamatu pi ngrisi li 12 bar blues, chi voldiri ca certi misuri vennu ripituti ntôn òrdini spicìficu. St'òrdini rifletti comu si canta li lìrichi, e la ripitazzioni di righi è n'attribbutu assai cumuni dî blues. Sti quattru misuri è n'asempiu di comu s'accumènzanu spissu li 12 bar blues (na tauletta di nutanna pi chitarra):


    E7                  A7                  E7                  E7
 E |-------------------|-------------------|-------------------|-------------------|
 B |-------------------|-------------------|-------------------|-------------------|
 G |-------------------|-------------------|-------------------|-------------------|
 D |-------------------|2--2-4--4-2--2-4--4|-------------------|-------------------|
 A |2--2-4--4-2--2-4--4|0--0-0--0-0--0-0--0|2--2-4--4-2--2-4--4|2--2-4--4-2--2-4--4|
 E |0--0-0--0-0--0-0--0|-------------------|0--0-0--0-0--0-0--0|0--0-0--0-0--0-0--0|

Li blues havi statu na nfruenza grannissima d'autri formi di mùsica pupulari, p'asempiu: jazz, bluegrass, rock and roll, mùsica country, pop rock, rythm and blues e hard rock. 


</div>

 Viditi puru: 
 Lista dî cantanti e musicisti cèlibbri dî Blues
 Billie Holiday

Catigurìa:Mùsica pupulari